Hippolytus Salvianus
Hippolytus Salvianus Typhernas (ibi natus anno 1514; Romae anno 1572 mortuus) fuit medicus et zoologus Italicus. Medicinae studuit, quam Romae exercuit, ubi medicus papalis factus est, anno fere 1550 medicus papae Iulii III. Romae hic tempore Petrum Bellonium Ulyssemque Aldrovandum incurrit necnon Gulielmum Rondeletium, qui ibi medicus privatus cardinali Francisco Turnonio degebat.

Ita Romae duo et viginti annos, usque ad 1568, fuit professor medicinae. Varia opera medica scripsit, et ludum scaenicum titulo La Ruffiana. Celeberrimi autem sunt Aquatilium animalium historiae libri, octoginta et una piscium et cephalopodum imaginibus valde curiosis muniti, quos anno 1554 scriptos annoque 1558 impressos divulgavit.

Opera 
 1558: Aquatilium animalium historiae liber primus, cum eorumdem formis, aere excusis. Romae Textus
 1558: De crisibus ad Galeni censuram liber. Romae, 1558

Notae

Bibliographia 
 
 Bushnan, J. S. 1853. "Memoir of Hippolito Salviani." In: J. S. Bushnan, Ichthyology: Fishes: Particularly their structure and economical uses. (William Jardine, ed., The Naturalist's Library, vol. 35.) Edimburgi: W. H. Lizars. Pp. 17-43.
 
 Teissier, Antoine. 1683. "Hippolite Salviani." In: A. Teissier, Les éloges des hommes savans tirez de l'Histoire de M. de Thou. Genavae: J. H. Widerhold. .

Ichthyologi
Professores Studii Urbis
Scriptores Italiae
Zoologi Italiae